bo 
Co 
Do 
10 
1. Om antagonistiske Virksomheder i Stofskiftet, særlig 
under Modning og Hvile. 
a. Undersøgelsens Udgangspunkter og foreløbige Begrænsning. 
Ved Studier over nogle Forhold vedrørende Kornsorterne, særlig Byggets Frøhvide"), 
blev jeg ført ind paa Undersøgelser over Modningsprocesserne. Det er en bekjendt Sag, 
at der under et Frøs, en Knolds eller andre Forraadsorganers Udvikling tilføres disse 
Organer kvælstofholdige og kvælstoffrie organiske Stoffer, samt Askebestanddele og Vand 
fra Moderplanten. De kvælstofholdige Stoffer, som Frøene, Knoldene, Løgene 0.s.v. mod- 
tage, ere, i det mindste for en væsentlig Del, saakaldte Amidstoffer, d. v. s. Syre-Amider 
eller Amido-Syrer og beslægtede Stoffer, saasom Asparaginsyre, Asparagin, Glutamin, 
Leucin, Tyrosin o.s.fr.; sandsynligvis ledsages de af Peptoner i ringe Mængde og muligvis 
ogsaa af smaa Mængder ikke-sønderdelte Æggehvidestoffer m. m. De kvælstoffrie organiske 
Stoffer, som tilføres de modnende Dele, ere, som bekjendt, i alt overvejende Mængde 
Sukker-Arter. Vi tage i det følgende nærmest kun Amidstoffer og Sukker i Betragtning. 
Disse forholdsvis enkelt sammensatte Forbindelser omdannes i de unge Frø o.l. for største 
Delen til langt mere sammensatte Stoffer; saaledes blive Amidstofferne brugt til Dannelse 
af Æggehvidestoffer under samtidig Anvendelse af bl. a. en Del af de kvælstoffrie Stoffer, 
vel nærmest Sukker, medens en anden, og større, Del af Sukkeret alt efter det paagjældende 
Organs Natur bruges til Dannelse af Stivelse, Cellulose eller andre Polysaccharider, f. Ex. 
Inulin, Gummiarter, «Hemicellulose» o. 1., eller til Dannelse af Fedtstoffer; alt sammen 
Stoffer, der, som bekjendt, udgjøre den kvælstoffrie Del af de forskjellige Forraadsorganers 
Oplagsnæring. 
Modningens Stofskifte er saaledes karakteriseret ved en ejendommelig, synthetisk 
Virksomhed, om hvilken man, kemisk set, nærmest vilde bruge Betegnelsen Konden- 
sationer, en Betegnelse, som er fortrinlig anvendelig ogsaa som fysiologisk Udtryk. 
Ikke blot Polysacchariders Dannelse af Sukker, ved hvilke Processer oftest flere Molekuler 
1) Meddelelser fra Carlsberg Laboratoriet, Bd. II, S. 103; 1883. En Fortsættelse af dette Arbejde vil i 
en nærmere Fremtid blive publiceret i samme Tidsskrift. 
